钦定古今图书集成/明伦汇编/氏族典/第393卷 > 李琮
## 钦定古今图书集成/明伦汇编/氏族典/第393卷 > 李琮

按《宋史李琮传》：“琮字献甫，江宁人。登进士第，调宁国
军推官，吕公著荐知阳武县。役法初行，琮处画尽理，
旁近民相率挝登闻鼓，愿视以为则。神宗召对，擢利
州路、江东转运判官。按民田诡称逃绝者，言于朝，命
使江浙，选强明吏，立赏剔抉，吏幸赏以多为功，琮亦
因是希进，民患苦之。进度支判官，为转运副使，徙梓”
州路。元祐初，言者论其括隐税之害，黜知吉州。历相、
洪、潞三州，入为太府卿，迁户部侍郎，以宝文阁待制
知杭州、永兴军、河南、瀛州，卒。子回，绍兴初参知政事。